CELEX: E2009J0008
Language: mt
Date: 2010-05-07 00:00:00
Title: Sentenza tal-qorti tas- 7 ta' Mejju 2010 fil-Kawża E-8/09 – L-Awtorità ta' Sorveljanza tal-EFTA vs Ir-Repubblika tal-Islanda (Nuqqas minn Parti Kontraenti li twettaq l-obbligi tagħha – id-Direttiva 2006/42/KE tal-Parlament Ewropew u tal-Kunsill tas- 17 ta' Mejju 2006 dwar il-makkinarju, u li temenda d-Direttiva 95/16/KE dwar l-approssimazzjoni tal-liġijiet tal-Istati Membri fir-rigward tal-lifts – Sentenza b'kontumaċja)

25.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/20
            
         SENTENZA TAL-QORTI
   tas-7 ta' Mejju 2010
   fil-Kawża E-8/09
   L-Awtorità ta' Sorveljanza tal-EFTA vs Ir-Repubblika tal-Islanda
   
      (Nuqqas minn Parti Kontraenti li twettaq l-obbligi tagħha – id-Direttiva 2006/42/KE tal-Parlament Ewropew u tal-Kunsill tas-17 ta' Mejju 2006 dwar il-makkinarju, u li temenda d-Direttiva 95/16/KE dwar l-approssimazzjoni tal-liġijiet tal-Istati Membri fir-rigward tal-lifts – Sentenza b'kontumaċja)
   
   2010/C 320/09
   Fil-Kawża E-8/09, l-Awtorità ta' Sorveljanza tal-EFTA vs Ir-Repubblika tal-Islanda – rikors għal dikjarazzjoni li billi naqset milli tadotta l-miżuri neċessarji għall-implimentazzjoni tal-Att imsemmi fil-punt 5 tal-Kapitolu III tal-Anness II tal-Ftehim taż-ŻEE, jiġifieri d-Direttiva 2006/42/KE tal-Parlament Ewropew u tal-Kunsill tas-17 ta' Mejju 2006 dwar il-makkinarju, u li temenda d-Direttiva 95/16/KE dwar l–approssimazzjoni tal-liġijiet tal-Istati Membri fir-rigward tal-lifts, kif addattat fil-Ftehim taż-ŻEE permezz tal-Protokoll 1 tiegħu, jew milli tinnotifika lill-Awtorità ta' Sorveljanza tal-EFTA dwarhom, fil-limitu taż-żmien stipulat, ir-Repubblika tal-Islanda naqset milli twettaq l-obbligi tagħha skont l-Att u l-Artikolu 7 tal-Ftehim taż-ŻEE, il-Qorti, magħmula minn Carl Baudenbacher, President, Thorgeir Örlygsson (Imħallef Relatur), u Henrik Bull, Imħallfin, tat is-sentenza tagħha fis-7 ta' Mejju 2010, li l-parti operattiva tagħha hija s-segwenti:
   Il-Qorti b’dan:
   
               (1)
            
            
               Tiddikjara li, billi naqset milli tadotta, fil-limitu taż-żmien stipulat, il-miżuri neċessarji għall-implimentazzjoni tad-Direttiva 2006/42/KE tal-Parlament Ewropew u tal-Kunsill tas-17 ta' Mejju 2006 dwar il-makkinarju, u li temenda d-Direttiva 95/16/KE, kif addattat għall-Ftehim taż-ŻEE permezz tal-Protokoll 1 tiegħu, ir-Repubblika tal-Islanda naqset milli twettaq l-obbligi tagħha skont id-Direttiva u l-Artikolu 7 tal-Ftehim taż-ŻEE.
            
         
               (2)
            
            
               Tordna lir-Repubblika tal-Islanda biex tħallas l-ispejjeż tal-proċedimenti.